**ÎN ATENŢIA CETĂŢENILOR**

Primaria comunei Leorda face apel către locuitorii comunei în vederea depozitării deşeurilor menajere în mod corespunzător şi anume la platformele special amenajate prevăzute cu containere.

Se recomandă persoanelor care fac lucrări de renovări sau construcții să apeleze la o societate specializată pentru colectarea deșeurilor rezultate în urma acestor activităţi și să **NU** le arunce la punctele de colectare a deșeurilor menajere sau pe domeniul public!

Societatea care oferă servicii autorizate de preluare a deşeurilor rezultate din construcţii, pe raza comunei Leorda este **S.C. PAVRA COM S.R.L** şi poate fi contactată la tel: **0744.861.161/0231.531.131** sau prin email: **pavra\_com@yahoo.com**.

Primăria Comunei Leorda atrage atenția cetățenilor care depozitează ilegal deșeuri din construcții, că Garda de Mediu aplică o sancțiune contravențională cu amendă de la 3.000 la 6.000 lei pentru persoane fizice și poate dispune și confiscarea mijlocului de transport folosit la săvârșirea faptei, conform H.G. nr. 1061 din 10.09.2008 privind transportul deșeurilor periculoase și nepericuloase pe teritoriul României.

Rugăm cetăţenii care observă persoane care aruncă deşeuri de orice fel la întâmplare să anunţe imediat primarul comunei, viceprimarul comunei sau orice alte persoane din cadrul aparatului de specialitate al primarului.

Persoanele surprinse aruncând orice fel de gunoi înafara locurilor special amenajate vor fi sancţionaţi conform legii.

Cetăţenii cu spirit civic care vor aduce la cunoştinţa primarului sau viceprimarului comunei, cu dovezi clare, pe cei care încalcă legea şi aruncă deşeuri la întâmplare, vor fi recompensaţi substanţial.

Haideţi să facem împreună o comună cât mai curată, pentru noi şi copii noştri!